DA Den Europæiske Unions Tidende C 89/16

Følgende oplysninger bekendtgøres hermed for MOHAMMED, Khalid Shaikh (alias ALI, Salem; alias BIN KHALID, Fahd Bin Adballah; alias HENIN, Ashraf Refaat Nabith; alias WADOOD, Khalid Adbul), »Hizballah Military Wing« (alias »Hezbollah Military Wing«, alias »Hizbullah Military Wing«, alias »Hizbollah Military Wing«, alias »Hezballah Military Wing«, alias »Hisbollah Military Wing«, alias »Hizbu'llah Military Wing« alias »Hizb Allah Military Wing«, herunder »Jihad Council« (og alle de enheder, der refererer til den, herunder den eksterne sikkerhedsorganisation)), »POPULAR FRONT FOR THE LIBERATION OF PALESTINE (PFLP)«, »POPULAR FRONT FOR THE LIBERATION OF PALESTINE-GENERAL COMMAND, (»Folkefronten til Palæstinas Befrielse-Generalkommandoen«) (alias PFLP-General Command)«, »FUERZAS ARMADAS REVOLUCIONARIAS DE COLOMBIA« — »FARC« (»Revolutionary Armed Forces of Colombia«) — personer, grupper og enheder, der er opført på listen i henhold til artikel 2, stk. 3, i Rådets forordning (EF) nr. 2580/2001 om specifikke restriktive foranstaltninger mod visse personer og enheder med henblik på at bekæmpe terrorisme

(jf. bilaget til Rådets gennemførelsesforordning (EU) 2017/150 af 27. januar 2017)

(2017/C 89/02)

Følgende oplysninger bekendtgøres hermed for den person og de grupper og enheder, der er opført på listen i Rådets gennemførelsesforordning (EU) 2017/150 (1).

Ifølge Rådets forordning (EF) nr. 2580/2001 (2) indefryses alle midler, andre finansielle aktiver og økonomiske ressourcer, der tilhører den berørte person og de berørte grupper og enheder, og der må hverken direkte eller indirekte stilles pengemidler, andre finansielle aktiver og økonomiske ressourcer til rådighed for dem.

Rådet har modtaget nye oplysninger af relevans for listen over ovennævnte person, grupper og enheder. Efter at have overvejet disse nye oplysninger har Rådet ændret begrundelserne i overensstemmelse hermed.

Den berørte person og de berørte grupper og enheder kan fremsende en anmodning om at få en opdateret udgave af Rådets begrundelser for, at de bibeholdes på ovennævnte liste, til følgende adresse:

Rådet for Den Europæiske Union (att.: CP 931 — udpegelser) Rue de la Loi/Wetstraat 175 1048 Bruxelles/Brussel BELGIQUE/BELGIË E-mail: sanctions@consilium.europa.eu

En sådan anmodning skal fremsendes senest den 27. marts 2017.

Den berørte person og de berørte grupper og enheder kan til enhver tid fremsende en anmodning, sammen med den fornødne dokumentation, til Rådet om, at afgørelsen om at optage og bibeholde dem på ovennævnte liste tages op til fornyet overvejelse, til ovennævnte adresse. Anmodninger vil blive behandlet, når de er modtaget. I den forbindelse gøres de berørte personer, grupper og enheder opmærksom på Rådets regelmæssige revision af listen, jf. artikel 1, stk. 6, i fælles holdning 2001/931/FUSP (3). For at anmodninger kan behandles under den kommende revision, bør de fremsendes senest den 12. april 2017.

De berørte personer, grupper og enheder gøres opmærksom på muligheden for at indgive en anmodning til de kompetente myndigheder i den eller de relevante medlemsstater, der er anført i bilaget til forordningen, med henblik på at opnå tilladelse til at anvende indefrosne midler i forbindelse med essentielle behov eller specifikke betalinger i overensstemmelse med artikel 5, stk. 2, i denne forordning.

(1) EUT L 23 af 28.1.2017, s. 3.

(2) EFT L 344 af 28.12.2001, s. 70.

(3) EFT L 344 af 28.12.2001, s. 93.